hu hu hu hu hu hu hu hu hu hu hu hu hu hu hu hu hu es hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu jbo hu fr ru hu hu ja sl it en en hu hu sk hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. július 5. 3 változtatás vár ellenőrzésre.
Ugrás a navigációhoz Ugrás a kereséshez
1936. április 8. (86 éves)
A Magyar Érdemrend lovagkeresztje (2011)
Gazda József (Kézdivásárhely, 1936. április 8. –) erdélyi magyar író, művészeti író, szociográfus, tankönyvíró, tanár, művelődésszervező. Gazda László helytörténész öccse, Gazda Klára néprajzkutató bátyja, Olosz Ella textilművész férje.
Tisztviselő szülők gyermekeként született. A középiskolát Sepsiszentgyörgyön a Székely Mikó Kollégiumban végezte (1953), a kolozsvári Bolyai Tudományegyetemen szerzett magyar nyelv- és irodalom szakos tanári oklevelet (1958). Részt vett az 1956-os kolozsvári diákmegmozdulásokban, egyik szervezője volt a Házsongárdi temetőben tartott halottak napi zarándoklatnak. 1958-tól Székelykocsárdon, 1961-től a nagyenyedi Bethlen Gábor Kollégiumban, majd 1964-től a kovásznai Kőrösi Csoma Sándor Líceumban tanított, innen vonult nyugalomba 40 évi tanári szolgálat után 1998-ban. 1961-ben összeházasodott Olosz Ella (1937-1993) textilművésszel, gyermekeik: Zoltán (1962), István (1963), Árpád (1966), Enikő (1968).
1956-tól kezdett művészettörténeti és kritikai írásokat publikálni a romániai magyar sajtóban. Első könyvei képzőművész-monográfiák voltak. Nyugat-európai, ázsiai és afrikai utazásai élményeit művészeti útikönyvekben foglalta össze. 1970-től kezdett hangfelvételeket készíteni idős emberek elbeszélt visszaemlékezéseiből, és a sok évtizeden át végzett gyűjtésből számos szociográfiai könyve született. Ezek megírásakor műfajt teremtett. A visszaemlékezéseket apró részekre bontotta, és ezeket témák szerint csoportosítva, mozaikként rakta össze a 20. század elmesélt történetét. Kovásznán diákszínpadot hozott létre, mely az általa rendezett előadásokkal húsz év alatt közel 600-szor állt közönség elé Erdély-szerte. 1990-ben megalapította a Kőrösi Csoma Sándor Közművelődési Egyesületet, mely a névadó Kőrösi Csoma Sándor emlékének az ápolását tűzte ki céljául. Az általa vezetett egyesület évente megrendezi Kovásznán és Csomakőrösön a Csoma-napokat. A rendezvény keretében szervezett tudományos konferencia előadásait 1998-tól évről-évre konferenciakötetben adja ki.
Gyárfás Jenő, Ifjúsági Kiadó, Bukarest, 1969
Nagy Imre, Állami Irodalmi és Művészeti Kiadó, Bukarest, 1972
Magyar irodalom tankönyv, IX. osztály, Bukarest, Állami Tanügyi és Pedagógiai Kiadó; 1973 (Kocziány Lászlóval)
Tegnapi kövek, mai utak (egy nyugati utazás naplója), Dacia Kiadó, Kolozsvár, 1977
Így tudom, így mondom. A régi falu emlékezete, Kriterion Kiadó, Bukarest, 1980
Nagy Albert, Kriterion Kiadó, Bukarest, 1982
Kelet kapui, Dacia Kiadó, Kolozsvár, 1985
Megváltó karácsony, Aura Kiadó, Budapest, 1990
Hát én hogyne siratnám : csángók a sodró időben. Budapest : Szent István Társulat, 1993. 216 p. 16 t. ill.
Gazdáné Olosz Ella. Budapest – Bukarest : Püski-Kriterion, 1994. 80 p. 28 t. ill.
Kövek egy siratófalhoz, EKE, Svédország, 1994 (Tófalvi Zoltánnal)
Mindennek mestere – a falusi tudás könyve, Püski Kiadó, Budapest, 1994
Jaj, mik történtek, jaj, mik is történtek – a szétszabdalt magyarság XX. századi sorstörténete, I-II, Püski Kiadó, Budapest, 1997
Az Istennel még magyarul beszélgetünk – magyar szórványok a Kárpát-medencében; Püski Kiadó, Budapest, 2002
Emlékek Ázsiája őseink földjén; Uránia Kiadó, Sepsiszentgyörgy 2003
Emlékek Ázsiája, Terebess Kiadó, Budapest, 2003
Magyarok Amerikája, Medium Kiadó, Sepsiszentgyörgy, 2004 (Bernád Ilonával)
A tűz októbere – 1956 magyar sorsokban, Püski Kiadó, Budapest, 2006
A megpecsételt vég – 90 év Erdély földjén, Hét Krajcár Kiadó, Budapest, 2010
Köllő Margit, Pallas Akadémia, Csíkszereda, 2010
A harmadik ág – magyarok a szétszórattatásban 1-2.; Hét Krajcár, Bp., 2011
Fekete József. Monográfia; Pallas-Akadémia, Csíkszereda, 2013
A harmadik ág. Magyarok a szétszórattatásban; 2. bőv. kiad.; Hét Krajcár, Bp., 2013
Gazdáné Olosz Ella; szerk. Gazda József, Kopacz Attila; Kőrösi Csoma Sándor Közművelődési Egyesület, Kovászna, 2013
Vezényelt történelem. Sorsregény; Hét Krajcár, Bp., 2014
Bocz Borbála; ARTprinter, Sepsiszentgyörgy, 2015
Boros Lajos, Kovászna, 2016
A hajótörött. Regény; Hét Krajcár kiadó, Budapest, 2016
A golgota útján; Hét krajcár, Bp., 2017
Kós András; Artprinter, Sepsiszentgyörgy, 2017
Vezényelt történelem. Sorsregény; 2. átdolg. kiad.; Hét Krajcár, Bp., 2017
Erdély művészetéért. Tanulmányok, művészarcok, kritikák, 1957–2017, 1-2.; Kőrösi Csoma Sándor Közművelődési Egyesület, Kovászna, 2017–2019
Bujdosók. Esszéregény; Hét Krajcár, Bp., 2019
Mátyás József, 1930–2002; Erdély Barátainak Köre Kulturális Egyesület, Szolnok, 2020
Zolcsák Sándor. Monográfia; ARTprinter, Sepsiszentgyörgy, 2020
Porzsolt Borbála. Monográfia; Tinta, Árkos, 2020
Miért is éltem? A kor karmai között; Tortoma, Barót, 2021
A Székelyföld folyóirat díja (2000)
A Magyar Köztársasági Érdemrend lovagkeresztje (2011)
Háromszék kultúrájáért díj (2014)
Magyar Örökség díj (2014)
Magyar művészetért díj (2016)
↑ Francia Nemzeti Könyvtár: BnF catalogue général (francia nyelven). Francia Nemzeti Könyvtár. (Hozzáférés: 2017. március 25.)
↑ a b M E G H Í V Ó a Bethlen Gábor Alapítvány díjátadó ünnepségére. Bethlen Gábor Alapítvány. (Hozzáférés: 2014. november 18.)
↑ Bethlen Gábor-díjasok. Bethlen Gábor Alapítvány. (Hozzáférés: 2014. november 18.)
Romániai magyar irodalmi lexikon: Szépirodalom, közírás, tudományos irodalom, művelődés II. (G–Ke). Főszerk. Balogh Edgár. Bukarest: Kriterion. 1991. ISBN 973-26-0212-0
Romániai magyar ki kicsoda : 1997. Nagyvárad, 1996. Gazda József szócikkét lásd 211-212. p. ISBN 973 97980 0 4
Mohy Sándor: Hajdani festő nyomában. Igaz Szó 1970/3
Mohy Sándor: Könyv Nagy Imréről. Korunk 1973/4.
Murádin Jenő: Mű és meghasonlás. Utunk 1970/12.
Szőcs István: Rögök és göröngyök. Előre 1973. márc. 17.
L. Kovács Zoltán: Gazdáéknál, Kovásznán. A Hét 1978/24.
Bazsó Zsigmond: A régi falu emlékezete. Igazság 1980. okt 29.
Cseke Gábor: 280 tanúságtétel. Előre 1980. dec. 18.
Kormos Gyula: Így tudjuk, így mondjuk. Utunk 1981/11.
Ambrus Ágnes:„Nyelvéből kiesve: létének céljából is kiesik az ember” – beszélgetés Gazda József nyugalmazott tanárral, íróval. Magyartanítás: módszertani folyóirat, 2009. (50. évf.) 5. sz. 31-32. p.
Venezuelai magyarok, Gazda József is meglátogatta őket, előadást tartott számukra
Zolcsák Sándor; ARTprinter Könyvkiadó, Sepsiszentgyörgy, 2020
Tanügyi és Pedagógiai Könyvkiadó
ISNI: 0000 0000 8001 5093
Erdély-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Gazda_József&oldid=25075607”
Romániai magyar költők, írók
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. július 5., 16:04
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.